BMW E28

Η BMW Σειρά 5 E28 ήταν ένα μεσαίο πολυτελές σεντάν αυτοκίνητο της κατηγορίας Ε, που κατασκευάστηκε από τη γερμανική αυτοκινητοβιομηχανία BMW, από τον Ιούνιο του 1981 έως τον Δεκέμβριο του 1987, αν και στη Βόρεια Αμερική τα τελευταία αντίτυπα της E28 πωλήθηκαν ως μοντέλα της σεζόν του 1988. Αντικατέστησε τη BMW E12, η οποία ήταν και η πρώτη γενιά της Σειράς 5, και αντικαταστάθηκε τον Φεβρουάριο του 1988 από τη BMW E34. Η δεύτερη γενιά της Σειράς 5 ήταν διαθέσιμη με μία μεγάλη παλέτα κινητήρων βενζίνης, με χωρητικότητες από 1.8 έως 3.5 λίτρα, ενώ υπήρξε και το πρώτο μοντέλο της BMW που προσέφερε και κινητήρα ντίζελ, με την έκδοση 524td που εισήχθη τον Σεπτέμβριο του 1983. Με την E28, επίσης, η εταιρεία εισήγαγε για πρώτη φορά την κορυφαία έκδοση υψηλών επιδόσεων BMW M5, τον Αύγουστο του 1985. Συνολικά κατασκευάστηκαν 722.328 αντίτυπα σειράς Ε28, αριθμός ελαφρά μεγαλύτερος από αυτόν του προκατόχου του.

 518 / M10B18 1.8 λίτρων με καρμπυρατέρ, 6/1981–7/1984. 518i / M10B18 injection 1.8 λίτρων, 8/1984–12/1987. 520i / M20B20 injection 2.0 λίτρων, 6/1981–12/1987. 524d / M21D24 diesel 2.4 λίτρων, 3/1986–12/1987. 524td / M21D24 turbodiesel 2.4 λίτρων, 9/1983–12/1987. 525i / M30B25 injection (Motronic) 2.5 λίτρων, 6/1981–12/1987. 525e / M20B27 injection (Motronic) 2.7 λίτρων, 9/1981–12/1987 (e: high efficiency / υψηλή απόδοση). 528i / M30B28 injection (LE-Jetronic) 2.8 λίτρων, 6/1981–12/1987. 528e / M20B27 injection (Motronic) 2.8 λίτρων, 9/1981–12/1987 (μόνο για ΗΠΑ και Ιαπωνία). 535i / M30B34 injection (Motronic) 3.4 λίτρων, 01/1985-12/1987. M535i / M30B34 injection (Motronic) 3.4 λίτρων, 01/1985-12/1987, με αεροδυναμικό πακέτο εξωτερικής εμφάνισης M-Technic, σπορ καθίσματα και αποκλειστικές ζάντες ελαφρού κράματος 390 χιλιοστών. M5 / S38 injection 3.5 λίτρων, 8/1985–11/1987.Παρά την αρνητική κλίση «σαν ρύγχος καρχαρία» στο μπροστινό μέρος, κλασικό γνώρισμα που διέθεταν οι παλαιότερες BMW, ο αεροδυναμικός συντελεστής Cd της E28 ήταν αρχικά 0,39 και με την ανανέωση του 1984 έφτασε στο 0,37 στα μοντέλα με τους ευρωπαϊκούς προφυλακτήρες, νούμερα ανεκτά για τα τότε στάνταρ. Ειδικότερα όσα αντίτυπα προορίζονταν για εξαγωγή στις Ηνωμένες Πολιτείες έφεραν τεράστιους και ογκώδεις προφυλακτήρες, λόγω της τότε αμερικανικής νομοθεσίας, η οποία και τους απαιτούσε υποχρεωτικά, με σκοπό να μένει ανέπαφο το σασί σε μικροπροσκρούσεις χαμηλής ταχύτητας. Επίσης, τα νούμερα αυτά αντιπροσώπευαν μια εξαιρετικά μεγάλη βελτίωση ως προς τον προκάτοχο BMW E12, που είχε Cd στο 0,44. Από το φθινόπωρο του 1981, η E28 εισήγαγε έξτρα σύστημα αντιμπλοκαρίσματος τροχών (ABS) στις τότε κορυφαίες εκδόσεις 525i και 528i, ενώ από το 1983 και στην 524td. Ειδικότερα στην έκδοση 528i το ABS από το 1986 και μετά έγινε στάνταρ. Στα μέσα του 1985, το μοντέλο άρχισε να προσφέρει και προαιρετικό αερόσακο οδηγού, με έξτρα χρέωση 2.310 γερμανικά μάρκα. Όπως προαναφέρθηκε, με την Σειρά 5 E28 εισήχθη για πρώτη φορά η κορυφαία έκδοση BMW M5 και από τότε όλες οι BMW Σειράς 5 προσφέρουν μία τέτοια έκδοση υψηλών επιδόσεων υπό την ονομασία M5. Η πρώτη γενιά της M5 κυκλοφόρησε το καλοκαίρι του 1985 και, με ισχύ 285 hp, ήταν τότε το ταχύτερο σεντάν παγκοσμίως.Ωστόσο, στη Βόρεια Αμερική η M5 της σειράς E28 καθυστέρησε σημαντικά και τελικώς διατέθηκε επίσημα μόλις την τελευταία σεζόν πώλησης του μοντέλου, δηλαδή του 1988. BMW 5 series E28 (1981 - 1988) photo gallery and specs BMW 5 Series History by Edmunds.com (αναφέρεται στις BMW Σειράς 5 Αμερικανικών προδιαγραφών)